***Таблица № 1.13.2-2 Видове висши растения, които се предлагат като обекти на специални мерки в резерват „Средока“***

| **№** | **Вид** | **Обосновка** | **Мерки** |
| --- | --- | --- | --- |
|  | *Hypericum androsaemum*  Багрилна звъника | Застрашен вид, включен в Червена книга на България и защитен от ЗБР. Разпространен само в Странджа. Популациите са с малка площ и ниска численост, изградени от единични разпръснати екземпляри. Чувствителен към климатични промени (засушаване). | Мониторинг в границите на резервата с проследяване числеността на популацията и отчитане влиянието на климатичните промени върху състоянието на растенията. |
|  | *Ilex colchica*  Колхидски джел | Застрашен вид, терциерен реликт, включен в Червена книга на България и защитен от ЗБР. Среща се само в Странджа, с неголям брой находища, като навсякъде формира малочислени и на малка площ популации, индивидите са подтиснати и рядко плодоносят, поради високата склопеност на гората. Състоянието на популациите се влияе в голяма степен от промяната в микроклимата. | Периодични наблюдения върху състоянието и тенденциите в популациите – мониторинг; допълнителни научни изследвания върху биологията на вида. |
|  | *Vaccinium arctostaphylos*  Странджанска боровинка | Застрашен вид, терциерен реликт, включен в Червена книга на България и защитен от ЗБР. Среща се само в Странджа с малко на брой и малочислени популации. Възможни са негативни последици за вида и местообитанията вследствие промяна в климатичните условия (засушаване). | Периодични наблюдения върху състоянието и тенденциите в популациите – мониторинг; допълнителни научни изследвания върху биологията на вида. |
|  | *Veronica turrilliana*  Търилово великденче | Застрашен вид, включен в Червена книга на България, защитен от ЗБР и оценен в международен план като “рядък”. Балкански ендемит, разпространен само в Странджа, като основната част от популациите е в българската й част. Чувствителен към сукцесионни промени в находищата | Периодични наблюдения върху състоянието и тенденциите в популациите – мониторинг; допълнителни научни изследвания върху биологията на вида. |